
A mikroszerkezet változása Properzi öntvehengerlés során

A Properzi félfolyamatos öntvehengerlés során az öntőkerékről lejövő pászma egy többlépcsős hengersoron megy keresztül, melynek köszönhetően a trapéz profilból egy hengeres huzal végtermék lesz. TDK munkám során az ilyen eljárással gyártott alumínium ötvözeten vizsgáltam a mikroszerkezet változását, és az alakítási textúra fejlődését a fent említett technológia során. Megvizsgáltam a Properzi pászmát és a tíz lépcsőből álló hengerlési folyamatból kivett mintákat. Munkám során röntgendiffrakciós mérésekkel vizsgáltam a kristálytani textúra változását, továbbá optikai mikroszkópos vizsgálatokkal követtem a szemcseszerkezet változását.
A vizsgálataim célja az öntött szerkezetből a Properzi eljárás végtermékére jellemző mikroszerkezet kialakulásának leírása. Mivel ez egy zárt, félfolyamatos technológia, ritkán adódik lehetőség a hengerlési lépcsők közül kivett minták vizsgálatára



